**Lakivaliokunnan mietintö 7/2015 kirkkohallituksen esityksestä 8/2015**

**Kirkolliskokouksen työjärjestyksen muuttaminen**

Asianro 2015-00511

Kirkolliskokous on täysistunnossaan 3 päivänä marraskuuta 2015 lähettänyt lakivaliokunnalle otsikossa mainitun asian. Lakivaliokunnan työskentelyyn on asiantuntijana osallistunut professori Veli-Pekka Viljanen. Lakivaliokunta on kuullut asiantuntijoina kirkkoneuvos Pirjo Pihlajaa ja kirkolliskokouksen pääsihteeri Katri Kuuskoskea.

**1. Kirkkohallituksen esitys**

 Esityksessä ehdotetaan muutettavaksi kirkolliskokouksen työjärjestystä siten, että siinä otetaan huomioon keskushallintouudistuksen muutokset kirkkolakiin ja kirkkojärjestykseen. Työjärjestykseen ehdotetut muutokset ovat säädösteknisiä.

 Muutokset on tarkoitettu tulemaan voimaan vuoden 2016 alusta.

**2. Lakivaliokunnan kannanotto**

Lakivaliokunta toteaa, että kysymys on teknisluonteisista muutoksista, jotka johtuvat lainsäädännön muutoksista. Lakivaliokunta toteaa, että kirkolliskokouksen työjärjestyksen muuttamisessa on syytä ottaa kirkkohallituksen esittämän lisäksi huomioon myös keskushallintouudistuksen säännökset kirkon eläkerahaston eriyttämisestä kirkon keskusrahastosta. Lakivaliokunta on tehnyt eläkerahaston eriyttämisen edellyttämät muutokset kirkolliskokouksen työjärjestyksen 12, 20, 27, 46, 47, 48, 50 ja 51 §:ään.

Lakivaliokunta katsoo, että sääntöjen muutoksen on syytä tulla voimaan samana päivänä kuin kirkolliskokouksen 9 päivänä toukokuuta 2014 hyväksymä kirkon keskushallinnon uudistamista koskeva kirkkolain muutos.

**3. Lakivaliokunnan ponsiesitys**

Edellä esitetyin perustein lakivaliokunta esittää, että kirkolliskokous tekisi päätöksen, jolla

*muutetaan* 4 päivänä marraskuuta 2009 hyväksytyn kirkolliskokouksen työjärjestyksen 9 §, 12 §:n 1 momentin 5 kohta, 20 §:n 3 momentti, 27 §:n 3 momentti, 37 §:n 1 momentti, 38 ja 39 §, 44 §:n 1 momentti, 45 §:n 1 momentti, 46 §:n 1 momentti, 47 §:n 2 momentti, 48, 50 ja 51 § seuraavasti:

9 §

Valitsijamiesten tehtävänä on:

1) valita valiokuntien jäsenet;

2) valita kirkolliskokoukselle asioita valmistelevien komiteoiden, toimikuntien ja työryhmien jäsenet ja varajäsenet, jos kirkolliskokous niin erikseen päättää; sekä

3) tehdä ehdotus kirkkohallituksen jäsenten, kirkkohallituksen viraston johtavan viranhaltijan, lainoppineiden asiantuntijoiden, kirkon keskusrahaston tilintarkastajien sekä muiden täysistunnossa valittavien toimielinten ja komiteoiden jäsenten ja varajäsenten valitsemisesta, komiteoiden osalta kuitenkin vain, jollei kirkolliskokous toisin päätä.

12 §

Kirkolliskokous asettaa seuraavat pysyvät valiokunnat:

— — — — — — — — — — — — — — — — — — — — — — — — — — — — — —

5) talousvaliokunta, joka valmistelee kirkon keskusrahaston ja kirkon eläkerahaston talousarvioita ja toiminta- ja taloussuunnitelmia sekä toimintakertomuksia ja tilinpäätöksiä ja muita kirkon ja seurakuntien taloutta ja palvelussuhteiden ehtoja koskevat asiat;

— — — — — — — — — — — — — — — — — — — — — — — — — — — — — —

20 §

— — — — — — — — — — — — — — — — — — — — — — — — — — — — — —

Jos kirkkolain 20 luvun 7 §:n 2 momentin 1−3 kohdassa tarkoitettua asiaa koskeva aloite ei sisällä yksityiskohtaista ehdotusta kirkollisen kirjan, periaatteellisen kannanoton, kirkkolain, kirkkojärjestyksen tai kirkon vaalijärjestyksen kohdan sisällöksi, valiokunnan on mietinnössään ehdotettava, miten asian jatkovalmistelu on suoritettava sekä mitä lausuntoja kirkolliskokoukselle valmistettavasta ehdotuksesta on hankittava, jollei se ehdota aloitteen jättämistä raukeamaan. Piispainkokous ja kirkkohallitus voivat myös ilman kirkolliskokouksen toimeksiantoa antaa ja hankkia kirkolliskokoukselle tarpeellisiksi katsomiaan lausuntoja.

— — — — — — — — — — — — — — — — — — — — — — — — — — — — — —

27 §

— — — — — — — — — — — — — — — — — — — — — — — — — — — — — —

Talousarvioaloite, jossa ehdotetaan kirkkohallituksen esitykseen sisältymättömän määrärahan ottamista kirkon keskusrahaston tai kirkon eläkerahaston seuraavan vuoden talousarvioon tai esitykseen sisältyvän määrärahan muuttamista, on toimitettava kirkkohallituksen kirjaamoon viimeistään 10 päivänä lokakuuta.

— — — — — — — — — — — — — — — — — — — — — — — — — — — — — —

37 §

Varapuheenjohtajan, kirkkohallituksen jäsenten ja kirkkohallituksen viraston johtavan viranhaltijan vaalit on toimitettava umpilipuin. Muut vaalit toimitetaan niin ikään umpilipuin, jollei kirkolliskokous jostakin vaalista yksimielisesti toisin päätä.

— — — — — — — — — — — — — — — — — — — — — — — — — — — — — —

38 §

Kirkkohallituksen viraston johtava viranhaltija valitaan valitsijamiesten tehtyä asiasta ehdotuksensa viimeistään sillä istuntokaudella, joka ensiksi alkaa kolmen kuukauden kuluttua siitä, kun tieto viran avoimeksi tulosta on annettu kirkolliskokouksen puheenjohtajalle.

Kirkkohallitukselle on varattava tilaisuus antaa lausunto virkaan hakuajan jälkeen ilmoittautuneista tai suostumuksen antaneista henkilöistä.

39 §

Kirkkohallituksen jäsenten vaalia varten on edustajille etukäteen jaettava luettelo, jossa on hiippakuntavaltuustojen pappisjäsenten ehdolle asettamien pappien nimet, ammatit ja syntymävuodet ja hiippakuntavaltuustojen maallikkojäsenten ehdolle asettamien maallikoiden nimet, ammatit ja syntymävuodet.

Valitsijamiesten tehtyä asiasta ehdotuksensa kirkkohallituksen jäsenten vaali toimitetaan siten, että edustajat kirjoittavat vaalilippuunsa kahden ehdolle asetetun papin nimet ja jokaisesta hiippakunnasta yhden ehdolle asetetun maallikon nimen.

44 §

Kirkkohallitus, kirkkohallituksen viraston johtava viranhaltija tai kirkkohallituksen osastonjohtaja voi antaa kirkolliskokoukselle täysistunnossa kirjallisen tai suullisen ilmoituksen tärkeäksi katsomastaan asiasta.

— — — — — — — — — — — — — — — — — — — — — — — — — — — — — —

45 §

Puhemiesneuvosto voi päättää, että täysistunnossa käydään keskustelu, jossa edustajat esittävät kysymyksiä piispainkokouksen ja kirkkohallituksen jäsenille, kirkkohallituksen viraston johtavalle viranhaltijalle, kirkkohallituksen osastonjohtajille ja kirkkohallituksen muille viranhaltijoille.

— — — — — — — — — — — — — — — — — — — — — — — — — — — — — —

46 §

Kirkkohallitus lähettää esityksen kirkon keskusrahaston ja kirkon eläkerahaston talousarvioiksi ja toiminta- ja taloussuunnitelmiksi kirkolliskokousedustajille lokakuun 1 päivään mennessä.

— — — — — — — — — — — — — — — — — — — — — — — — — — — — — —

47 §

— — — — — — — — — — — — — — — — — — — — — — — — — — — — — — —

Talousvaliokunnan on kirkon keskusrahaston ja kirkon eläkerahaston talousarviota ja toiminta- ja taloussuunnitelmaa koskevassa mietinnössä käsiteltävä kaikki määräraha-asiat. Mietintö on annettava viimeistään syysistuntokauden kolmantena päivänä.

48 §

Talousarviota ja toiminta- ja taloussuunnitelmaa käsiteltäessä voidaan kirkkohallituksen esityksen lisäksi ottaa huomioon ainoastaan sellainen määräraha, joka sisältyy muuhun kirkkolain 20 luvun 9 §:ssä tarkoitettuun esitykseen tai aloitteeseen. Kirkkohallituksen esitykseen merkittyä määrärahaa voidaan muuttaa.

50 §

Jos kirkolliskokous päättää muuttaa talousvaliokunnan ehdotusta kirkon keskusrahaston tai kirkon eläkerahaston talousarvioksi ja toiminta- ja taloussuunnitelmaksi tai sen muutokseksi, asia palautetaan talousvaliokunnalle, jollei kirkolliskokous toisin päätä. Talousvaliokunta antaa kirkolliskokouksen päätökseen perustuen uuden mietinnön, jota käsiteltäessä otetaan ratkaistavaksi vain kirkolliskokouksen aiemmin päättämät muutokset ja talousvaliokunnan niiden johdosta tekemät uudet ehdotukset. Talousarvio tai sen muutos on tällöin lopullisesti hyväksyttävä.

51 §

Kirkolliskokous päättää viimeistään tilivuotta seuraavana vuonna kirkon keskusrahaston ja kirkon eläkerahaston edellisen vuoden tilinpäätöksen vahvistamisesta ja vastuuvapauden myöntämisestä.

\_\_\_\_\_\_\_\_\_\_

Tämä päätös tulee voimaan samana päivänä kuin kirkolliskokouksen 9 päivänä toukokuuta 2014 hyväksymä kirkkolain muutos.

4 päivänä marraskuuta 2015

Lakivaliokunnan puolesta

Antti Savela Ritva Saario

puheenjohtaja sihteeri

Asian käsittelyyn ovat ottaneet osaa puheenjohtaja Savela sekä jäsenet Ansaharju, Hallamaa, Hiitola, Kaisanlahti, Kalliala, Leppänen, Lindbäck, Nurmi, Ojala, Rossi, Seppälä, Tervonen, Viitala, Vuorikari, Yliluoma ja Ylä-Autio

## *Liite*

##  *Rinnakkaisteksti*

**Kirkolliskokouksen päätös**

**kirkolliskokouksen työjärjestyksen muuttamisesta**

Kirkolliskokouksen päätöksen mukaisesti

*muutetaan* 4 päivänä marraskuuta 2009 hyväksytyn kirkolliskokouksen työjärjestyksen 9 §, 12 §:n 1 momentin 5 kohta, 20 §:n 3 momentti, 27 §:n 3 momentti, 37 §:n 1 momentti, 38 ja 39 §, 44 §:n 1 momentti, 45 §:n 1 momentti, 46 §:n 1 momentti, 47 §:n 2 momentti, 48, 50 ja 51 § seuraavasti:

|  |  |  |
| --- | --- | --- |
| *Voimassa oleva työjärjestys* |  | *Ehdotus* |
| 9 §Valitsijamiesten tehtävänä on:1) valita valiokuntien jäsenet;2) valita kirkolliskokoukselle asioita valmistelevien komiteoiden, toimikuntien ja työryhmien jäsenet ja varajäsenet, jos kirkolliskokous niin erikseen päättää; sekä3) tehdä ehdotus kirkkohallituksen jäsenten, *kirkkoneuvosten*, lainoppineiden asiantuntijoiden, kirkon keskusrahaston tilintarkastajien, *kirkon työmarkkinalaitoksen valtuuskunnan, kirkon ulkoasiain neuvoston* sekä muiden täysistunnossa valittavien toimielinten ja komiteoiden jäsenten ja varajäsenten valitsemisesta, komiteoiden osalta kuitenkin vain, jollei kirkolliskokous toisin päätä.12 §Kirkolliskokous asettaa seuraavat pysyvät valiokunnat:— — — — — — — — — — — — — — 5) talousvaliokunta, joka valmistelee kirkon keskusrahaston talousarviota ja toiminta- ja taloussuunnitelmaa sekä toimintakertomusta ja tilinpäätöstä ja muita kirkon ja seurakuntien taloutta ja palvelussuhteiden ehtoja koskevat asiat;— — — — — — — — — — — — — — 20 §— — — — — — — — — — — — — — Jos kirkkolain 20 luvun 7 §:n 2 momentin 1−5 kohdassa tarkoitettua asiaa koskeva aloite ei sisällä yksityiskohtaista ehdotusta kirkollisen kirjan, periaatteellisen kannanoton, kirkkolain, kirkkojärjestyksen tai kirkon vaalijärjestyksen kohdan sisällöksi, valiokunnan on mietinnössään ehdotettava, miten asian jatkovalmistelu on suoritettava sekä mitä lausuntoja kirkolliskokoukselle valmistettavasta ehdotuksesta on hankittava, jollei se ehdota aloitteen jättämistä raukeamaan. Piispainkokous ja kirkkohallitus voivat myös ilman kirkolliskokouksen toimeksiantoa antaa ja hankkia kirkolliskokoukselle tarpeellisiksi katsomiaan lausuntoja.— — — — — — — — — — — — — —27 § — — — — — — — — — — — — — Talousarvioaloite, jossa ehdotetaan kirkkohallituksen esitykseen sisältymättömän määrärahan ottamista kirkon keskusrahaston seuraavan vuoden talousarvioon tai esitykseen sisältyvän määrärahan muuttamista, on toimitettava kirkkohallituksen kirjaamoon viimeistään 10 päivänä lokakuuta. — — — — — — — — — — — — — —37 §Varapuheenjohtajan, kirkkohallituksen *ja kirkon työmarkkinalaitoksen valtuuskunnan* jäsenten *sekä kirkkoneuvoksen* vaalit on aina toimitettava umpilipuin. Muut vaalit toimitetaan niin ikään umpilipuin, jollei kirkolliskokous jostakin vaalista yksimielisesti toisin päätä.— — — — — — — — — — — — — —38 §Kirkkoneuvos valitaan valitsijamiesten tehtyä asiasta ehdotuksensa viimeistään sillä istuntokaudella, joka ensiksi alkaa kolmen kuukauden kuluttua siitä, kun tieto *kirkkoneuvoksen* viran avoimeksi tulosta on annettu kirkolliskokouksen puheenjohtajalle.Kirkkohallitukselle ja *kirkon työmarkkinalaitoksen johtajana toimivan kirkkoneuvoksen viran osalta myös kirkon työmarkkinalaitoksen valtuuskunnalle* on varattava tilaisuus antaa lausunto virkaan hakuajan jälkeen ilmoittautuneista tai suostumuksen antaneista henkilöistä.39 §Kirkkohallituksen pappisjäsenten vaali toimitetaan valitsijamiesten tehtyä asiasta ehdotuksensa.Jos edustaja haluaa äänestää pappia, jota ei ole mainittu valitsijamiesten ehdotuksessa, edustajan on merkittävä vaalilippuun papin nimen lisäksi tarpeen mukaan hänen ammattinsa ja kotipaikkansa.Kirkkohallituksen maallikkojäsenten vaalia varten on edustajille etukäteen jaettava luettelo, jossa on hiippakuntavaltuustojen ehdolle asettamien henkilöiden nimet, ammatit ja syntymävuodet. Kun valitsijamiehet ovat tehneet asiasta ehdotuksen, toimitetaan vaali siten, että edustajat kirjoittavat vaalilippuunsa yhden ehdolle asetetun nimen jokaisesta hiippakunnasta. |  | 9 §Valitsijamiesten tehtävänä on:1) valita valiokuntien jäsenet;2) valita kirkolliskokoukselle asioita valmistelevien komiteoiden, toimikuntien ja työryhmien jäsenet ja varajäsenet, jos kirkolliskokous niin erikseen päättää; sekä3) tehdä ehdotus kirkkohallituksen jäsenten, *kirkkohallituksen viraston johtavan viranhaltijan,* lainoppineiden asiantuntijoiden, kirkon keskusrahaston tilintarkastajien sekä muiden täysistunnossa valittavien toimielinten ja komiteoiden jäsenten ja varajäsenten valitsemisesta, komiteoiden osalta kuitenkin vain, jollei kirkolliskokous toisin päätä.12 §Kirkolliskokous asettaa seuraavat pysyvät valiokunnat:— — — — — — — — — — — — — — 5) talousvaliokunta, joka valmistelee kirkon keskusrahaston *ja kirkon eläkerahaston talousarvioita ja toiminta- ja taloussuunnitelmia sekä toimintakertomuksia ja tilinpäätöksiä* ja muita kirkon ja seurakuntien taloutta ja palvelussuhteiden ehtoja koskevat asiat;— — — — — — — — — — — — — — 20 §— — — — — — — — — — — — — —Jos kirkkolain 20 luvun 7 §:n 2 momentin 1−3 kohdassa tarkoitettua asiaa koskeva aloite ei sisällä yksityiskohtaista ehdotusta kirkollisen kirjan, periaatteellisen kannanoton, kirkkolain, kirkkojärjestyksen tai kirkon vaalijärjestyksen kohdan sisällöksi, valiokunnan on mietinnössään ehdotettava, miten asian jatkovalmistelu on suoritettava sekä mitä lausuntoja kirkolliskokoukselle valmistettavasta ehdotuksesta on hankittava, jollei se ehdota aloitteen jättämistä raukeamaan. Piispainkokous ja kirkkohallitus voivat myös ilman kirkolliskokouksen toimeksiantoa antaa ja hankkia kirkolliskokoukselle tarpeellisiksi katsomiaan lausuntoja.— — — — — — — — — — — — — — 27 § — — — — — — — — — — — — — Talousarvioaloite, jossa ehdotetaan kirkkohallituksen esitykseen sisältymättömän määrärahan ottamista kirkon keskusrahaston *tai kirkon eläkerahaston* seuraavan vuoden talousarvioon tai esitykseen sisältyvän määrärahan muuttamista, on toimitettava kirkkohallituksen kirjaamoon viimeistään 10 päivänä lokakuuta. — — — — — — — — — — — — — — 37 §Varapuheenjohtajan, kirkkohallituksen jäsenten *ja kirkkohallituksen viraston johtavan viranhaltijan* vaalit on toimitettava umpilipuin. Muut vaalit toimitetaan niin ikään umpilipuin, jollei kirkolliskokous jostakin vaalista yksimielisesti toisin päätä.— — — — — — — — — — — — — —38 §*Kirkkohallituksen viraston johtava viranhaltija* valitaan valitsijamiesten tehtyä asiasta ehdotuksensa viimeistään sillä istuntokaudella, joka ensiksi alkaa kolmen kuukauden kuluttua siitä, kun tieto viran avoimeksi tulosta on annettu kirkolliskokouksen puheenjohtajalle.Kirkkohallitukselle on varattava tilaisuus antaa lausunto virkaan hakuajan jälkeen ilmoittautuneista tai suostumuksen antaneista henkilöistä.39 §*Kirkkohallituksen jäsenten vaalia varten on edustajille etukäteen jaettava luettelo, jossa on hiippakuntavaltuustojen pappisjäsenten ehdolle asettamien pappien nimet, ammatit ja syntymävuodet ja hiippakuntavaltuustojen maallikkojäsenten ehdolle asettamien maallikoiden nimet, ammatit ja syntymävuodet.* *Valitsijamiesten tehtyä asiasta ehdotuksensa kirkkohallituksen jäsenten vaali toimitetaan siten, että edustajat kirjoittavat vaalilippuunsa kahden ehdolle asetetun papin nimet ja jokaisesta hiippakunnasta yhden ehdolle asetetun maallikon nimen.* |
| 44 §Kirkkohallitus, kansliapäällikkö tai kirkkoneuvos voi antaa kirkolliskokoukselle täysistunnossa kirjallisen tai suullisen ilmoituksen tärkeäksi katsomastaan asiasta.— — — — — — — — — — — — — —45 §Puhemiesneuvosto voi päättää, että täysistunnossa käydään keskustelu, jossa edustajat esittävät kysymyksiä piispainkokouksen ja kirkkohallituksen jäsenille, kirkkoneuvoksille ja kirkkohallituksen muille viranhaltijoille.— — — — — — — — — — — — — —46 §Kirkkohallitus lähettää esityksen kirkon keskusrahaston talousarvioksi ja toiminta- ja taloussuunnitelmaksi kirkolliskokouksen edustajille lokakuun 1 päivään mennessä.— — — — — — — — — — — — — —47 §— — — — — — — — — — — — — —Talousvaliokunnan on kirkon keskusrahaston talousarviota ja toiminta- ja taloussuunnitelmaa koskevassa mietinnössä käsiteltävä kaikki määräraha-asiat. Mietintö on annettava viimeistään syysistuntokauden kolmantena päivänä.48 §Talousarviota ja toiminta- ja taloussuunnitelmaa käsiteltäessä voidaan kirkkohallituksen esityksen lisäksi ottaa huomioon ainoastaan sellainen määräraha, joka sisältyy muuhun kirkkolain 20 luvun 9 §:*n 1 momentissa* tarkoitettuun esitykseen tai aloitteeseen. Kirkkohallituksen esitykseen merkittyä määrärahaa voidaan muuttaa.50 §Jos kirkolliskokous päättää muuttaa talousvaliokunnan ehdotusta kirkon keskusrahaston talousarvioksi ja toiminta- ja taloussuunnitelmaksi tai sen muutokseksi, asia palautetaan talousvaliokunnalle, jollei kirkolliskokous toisin päätä. Talousvaliokunta antaa kirkolliskokouksen päätökseen perustuen uuden mietinnön, jota käsiteltäessä otetaan ratkaistavaksi vain kirkolliskokouksen aiemmin päättämät muutokset ja talousvaliokunnan niiden johdosta tekemät uudet ehdotukset. Talousarvio tai sen muutos on tällöin lopullisesti hyväksyttävä.51 §Kirkolliskokous päättää viimeistään tilivuotta seuraavana vuonna kirkon keskusrahaston edellisen vuoden tilinpäätöksen vahvistamisesta ja vastuuvapauden myöntämisestä. |  | 44 §Kirkkohallitus, *kirkkohallituksen viraston johtava viranhaltija tai kirkkohallituksen osastonjohtaja* voi antaa kirkolliskokoukselle täysistunnossa kirjallisen tai suullisen ilmoituksen tärkeäksi katsomastaan asiasta.— — — — — — — — — — — — — —45 §Puhemiesneuvosto voi päättää, että täysistunnossa käydään keskustelu, jossa edustajat esittävät kysymyksiä piispainkokouksen ja kirkkohallituksen jäsenille, *kirkkohallituksen viraston johtavalle viranhaltijalle, kirkkohallituksen osastonjohtajille* ja kirkkohallituksen muille viranhaltijoille.— — — — — — — — — — — — — —46 §Kirkkohallitus lähettää esityksen kirkon keskusrahaston *ja kirkon eläkerahaston talousarvioiksi ja toiminta- ja taloussuunnitelmiksi kirkolliskokousedustajille* lokakuun 1 päivään mennessä.— — — — — — — — — — — — — —47 §— — — — — — — — — — — — — —Talousvaliokunnan on kirkon keskusrahaston *ja kirkon eläkerahaston* talousarviota ja toiminta- ja taloussuunnitelmaa koskevassa mietinnössä käsiteltävä kaikki määräraha-asiat. Mietintö on annettava viimeistään syysistuntokauden kolmantena päivänä.48 §Talousarviota ja toiminta- ja taloussuunnitelmaa käsiteltäessä voidaan kirkkohallituksen esityksen lisäksi ottaa huomioon ainoastaan sellainen määräraha, joka sisältyy muuhun kirkkolain 20 luvun 9 §:ssä tarkoitettuun esitykseen tai aloitteeseen. Kirkkohallituksen esitykseen merkittyä määrärahaa voidaan muuttaa.50 §Jos kirkolliskokous päättää muuttaa talousvaliokunnan ehdotusta kirkon keskusrahaston *tai kirkon eläkerahaston* talousarvioksi ja toiminta- ja taloussuunnitelmaksi tai sen muutokseksi, asia palautetaan talousvaliokunnalle, jollei kirkolliskokous toisin päätä. Talousvaliokunta antaa kirkolliskokouksen päätökseen perustuen uuden mietinnön, jota käsiteltäessä otetaan ratkaistavaksi vain kirkolliskokouksen aiemmin päättämät muutokset ja talousvaliokunnan niiden johdosta tekemät uudet ehdotukset. Talousarvio tai sen muutos on tällöin lopullisesti hyväksyttävä.51 §Kirkolliskokous päättää viimeistään tilivuotta seuraavana vuonna kirkon keskusrahaston *ja kirkon eläkerahaston* edellisen vuoden tilinpäätöksen vahvistamisesta ja vastuuvapauden myöntämisestä. |
|  |  | \_\_\_\_\_\_\_\_*Tämä päätös tulee voimaan samana päivänä kuin kirkolliskokouksen 9 päivänä toukokuuta 2014 hyväksymä kirkkolain muutos.* |